《荔枝酒诗奉答麦乔齐》
明代·黄佐

轻红重碧酝初开，稚子喧呼洗旧罍。草草蔬肴延客坐，纷纷蜂旧逐人来。

曲江有赋空凫藻，河朔无诗岂骏材。照眼榴花莫相笑，年年那肯独衔杯。

作者简介：（1490—1566）明广东香山人，字才伯，号泰泉。正德十六年进士，选庶吉士，授编修。出为江西提学佥事，旋改督广西学校。弃官归养，久之起右春坊右谕德，擢侍读学士，掌南京翰林院事。与大学士夏言论河套事不合，寻罢归，日与诸生论道。学从程、朱为宗，学者称泰泉先生。所著《乐典》，自谓泄造化之秘。卒，赠礼部右侍郎，谥文裕。